Интерпол қаржы пирамидасын құрды деп күдікке іліккен азаматты Испаниядан экстрадициялады
DATE: 14:51, 01 Ақпан 2024 | GMT +5
TITLE: Интерпол қаржы пирамидасын құрды деп күдікке іліккен азаматты Испаниядан экстрадициялады
URL: https://kaz.inform.kz/news/interpol-karzhi-piramidasin-kurdi-dep-kudkke-lkken-azamatti-ispaniyadan-ekstraditsiyaladi-849fd0/
META: DATE: 14:51, 01 Ақпан 2024 | GMT +5
TOTAL WORDS: 127
AUTHOR(S):
TEXT: Ол 2016-2017 жылдар аралығында заңсыз материалдық пайда көру мақсатында басқа елдердегі адамдар тобымен «Questra Holding» компаниясын құрды деген күдікке ілінген. Қылмыскерлер қаржы пирамидасын әр түрлі елдердің аумағында кедергісіз тарату мақсатында интернет желілерде салымшыларды көбірек тарту үшін компанияның ойдан шығарылған инвестициялық портфельдерін сату туралы ақпарат орналастырылған вебсайттар ашқан. Бұл топ 800-ден астам азаматты алдап, 1 миллиард теңгеден астам шығын келтірген. Аталған факті бойынша сотқа дейінгі тергептексеру басталып, күдіктілер халықаралық іздестіруге жарияланған. 2022 жылдың желтоқсанында Бас прокуратураның экстрадициялық сұрауы бойынша іздеудегілердің бірі Испания аумағында ұсталды. Қазір ол Астанадағы тергеу изоляторына қамалды. Аталған қылмысты жасағаны үшін мүлкін тәркілеп, 10 жылдан 15 жылға дейінгі мерзімге бас бостандығынан айыру түріндегі жаза қарастырылған. Ұсталғанды экстрадициялау Қазақстан Республикасы мен Испания Корольдігі арасындағы ұстап беру туралы 2012 жылғы 21 қарашадағы шарттың болуына байланысты мүмкін болды
